Bugarska narodna banka
Bugarska narodna banka (bugarski: Българска народна банка – BNB) jest centralna banka Bugarske i od 1. januara 2007. članica Evropskog sistema centralnih banaka. Sjedište joj je u glavnom gradu Sofiji. Osnovana je 25. januar 1879. i 13. je najstarija centralna banka na svijetu. Od 2020. je također nacionalni nadležni organ Bugarske u okviru Evropske bankarske supervizije. Nezavisna je finansijska institucija odgovorna za izdavanje svih novčanica i kovanog novca u državi, nadziranje i regulisanje bankarskog sektora i održavanje deviznih rezervi države. BNB je i jedini vlasnik bugarske kovnice novca. Guverner nacionalne banke Bugarske je Dimitar Radev, a automatski je i član Generalne skupštine Evropske centralne banke. Banka ima ključnu ulogu u ekonomiji Bugarske.